**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

21.02.2024. sēdes lēmumu Nr.113

(protokols Nr.4, 39.)

**INTEREŠU IZGLĪTĪBAS PROGRAMMU LICENČU UN NEFORMĀLĀS IZGLĪTĪBAS**

**PROGRAMMU ATĻAUJU IZSNIEGŠANAS KOMISIJAS**

**NOLIKUMS**

*Izdots saskaņā ar*

*Valsts pārvaldes iekārtas likuma*

*73. panta pirmās daļas 1. punktu*

1. **Vispārīgie jautājumi**
2. Limbažu novada pašvaldības (turpmāk – Pašvaldība) Interešu izglītības programmu licenču un neformālās izglītības programmu atļaujas izsniegšanas komisija (turpmāk – Komisija) ir Limbažu novada domes (turpmāk – Dome) izveidota komisija, kuras kompetencē ir interešu izglītības programmu licencēšana un neformālās izglītības programmu atļauju izsniegšana atbilstoši normatīvajos aktos noteiktajai kārtībai.
3. Komisija pakļauta Limbažu novada domei.
4. Komisijas darbu tehniski nodrošina Limbažu novada Izglītības pārvalde.
5. Informācija par Komisiju, tās sēdēm tiek ievietota Pašvaldības tīmekļa vietnē www.limbazunovads.lv.
6. **Komisijas kompetence**
7. Komisijas galvenie uzdevumi:

5.1. atbilstoši spēkā esošajiem Limbažu novada pašvaldības domes saistošajiem noteikumiem pieņemt lēmumus par interešu izglītības programmas licences izsniegšanu, atteikumu izsniegt licenci, papildu informācijas pieprasīšanu, licences dublikāta izsniegšanu, licences anulēšanu;

5.2. atbilstoši Ministra kabineta 13.07.2023. noteikumos Nr.395 “Kārtība, kādā tiek izsniegtas atļaujas neformālās izglītības programmas īstenošanai” noteiktajai kārtībai pieņemt lēmumu par neformālās izglītības programmu atļaujas izsniegšanu, atteikumu izsniegt atļauju, papildu informācijas pieprasīšanu, lai izsniegtu atļauju, vai atļaujas anulēšanu;

5.3. atbilstoši savai kompetencei sniegt informāciju, konsultēt Limbažu novada iedzīvotājus;

5.4. izskatīt Komisijai adresētos fizisko un juridisko personu (turpmāk – Pieprasītājs) iesniegumus un normatīvajos aktos noteiktajā kārtībā sniegt uz tiem atbildi.

1. Komisijai ir tiesības:

6.1. pieprasīt un saņemt no valsts, pašvaldību un citām institūcijām nepieciešamo informāciju Komisijas kompetencē esošo jautājumu risināšanai;

6.2. uzaicināt uz Komisijas sēdi speciālistus, ekspertus gadījumos, kad nepieciešama plašāka diskusija, lai pieņemtu lēmumu;

6.3. pieprasīt papildu informāciju un dokumentus, kas nepieciešami objektīvai lēmumu pieņemšanai;

6.4. atlikt jautājuma izskatīšanu gadījumā, ja nav nepieciešamās informācijas, par to 10 (desmit) darba dienu laikā pēc sēdes paziņojot licences/atļaujas pieprasītājam;

6.5. piedalīties Limbažu novada domes sēdēs, iesniegt priekšlikumus Komisijas kompetencē esošajos jautājumos.

1. Komisija neformālās izglītības atļauju izsniegšanas kvalitātes nodrošināšanai ievēro Izglītības un zinātnes ministrijas īstenotā Eiropas Savienības Erasmus+ programmas projekta “Nacionālie koordinatori Eiropas programmas ieviešanai Latvijas pieaugušo izglītībā” ietvaros izstrādātās vadlīnijas “Vadlīnijas atļauju izsniegšanai neformālās izglītības programmu īstenošanai”.
2. **Komisijas struktūra**
3. Komisiju 5 (piecu) locekļu sastāvā apstiprina Dome.
4. Komisijas priekšsēdētājs ir Limbažu novada Izglītības pārvaldes vadītājs.
5. Komisijas sekretāra pienākumus pilda Limbažu novada Izglītības pārvaldes personāla speciālists.
6. Komisijas priekšsēdētāja pienākumi ir:

11.1. plānot, organizēt un vadīt Komisijas darbu;

11.2. sasaukt un vadīt Komisijas sēdes, apstiprināt to darba kārtību;

11.3. noteikt Komisijas locekļu pienākumus un kontrolēt to izpildi;

11.4. organizēt Komisijas pieņemto lēmumu izpildes kontroli;

11.5. organizēt un nodrošināt Limbažu novada domei iesniedzamo priekšlikumu sagatavošanu jautājumos, kas ir Komisijas kompetencē;

11.6. parakstīt Komisijas sēdes protokolus, lēmumus, u.c. Komisijas sagatavotus dokumentus;

11.7. noteikt komisijas locekli, kurš aizvieto komisijas priekšsēdētāju tā prombūtnē.

1. Komisijas sekretāra pienākumi ir:

12.1. saskaņojot ar Komisijas priekšsēdētāju, noteikt Komisijas sēdes darba kārtībā iekļautos jautājumus;

12.2. uzaicināt uz Komisijas sēdi personas, kuru piedalīšanās Komisijas sēdē ir nepieciešama;

12.3. protokolēt Komisijas sēdes gaitu;

12.4. reģistrēt licences, nodrošināt to publicēšanu Limbažu novada pašvaldības Izglītības pārvaldes mājaslapā;

12.5. kārtot Komisijas lietvedību, nodrošināt dokumentu saglabāšanu.

1. **Komisijas darba organizācija**
2. Komisija darbojas pastāvīgi, tās darbības pamatforma ir sēdes, kuras tiek plānotas reizi mēnesī, bet var tikt sasauktas arī pēc nepieciešamības.
3. Komisijas tiek sasauktas ne vēlāk kā divu nedēļu laikā pēc Pieprasītāja iesnieguma saņemšanas.
4. Nepieciešamības gadījumā Komisija uz sēdi ir tiesīga uzaicināt Pieprasītāju.
5. Komisija ir tiesīga izskatīt iesniegumus, ja Komisijas sēdē piedalās ne mazāk kā trīs Komisijas locekļi.
6. Komisijas sēdes tiek protokolētas. Protokolu paraksta Komisijas priekšsēdētājs un sekretārs.
7. Balsošana Komisijas sēdē ir atklāta. Lēmums tiek pieņemts, ja par to nobalso vairāk nekā puse no klātesošajiem Komisijas locekļiem. Ja balsis sadalās vienādi, noteicošā ir Komisijas priekšsēdētāja balss.
8. Komisijas sēdes protokolā ierakstāmi Komisijas locekļu argumenti un iebildumi.
9. Komisija Domei sniedz pārskatu par savu darbību pēc Domes pieprasījuma.
10. **Lēmumu pieņemšana un apstrīdēšana**
11. Komisijas lēmums stājas spēkā nākamajā dienā pēc tā pieņemšanas, ja lēmumā nav norādīts cits spēkā stāšanās termiņš.
12. Komisijas pieņemto lēmumu var apstrīdēt Domē, bet tās pieņemtais lēmums ir apstrīdams Administratīvā procesa likumā noteiktajā kārtībā.
13. **Nobeiguma noteikums**
14. Atzīt par spēku zaudējušu Limbažu novada pašvaldības Interešu izglītības un pieaugušo neformālās izglītības programmu licencēšanas komisijas nolikumu, kas apstiprināts ar Limbažu novada pašvaldības domes 2021.gada 25.novembra lēmumu Nr. 572 (protokols Nr.10, 65.§).

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU